24. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 814 της 22 Αυγ/2 Σεπτ. 1980 (ΦΕΚ Α΄  200) Περί ποιοτικής κατατάξεως των σφαγίων χοίρου και τροποποιήσεως του άρθρ. 1 του από 1/27.6.1955 Β.Δ/τος «περί αντικαταστάσεως του άρθρ. 6 του από 7.7.1952 Β.Δ/τος «περί κ.λπ.» (ΦΕΚ 160/τ.Α΄/27.1.1955)». Έχοντες υπ' όψιν: 1.Τας διατάξεις του άρθρ. 20 παρ. 1 και 21 παρ. 4 του Νόμ. 248/1914 προστεθέντων αντιστοίχως δια του άρθρου μόνου του Α.Ν. της 23/24.1.1936 και του άρθρου πρώτου του Νόμ. 4085/1960 αμφοτέρων περί συμπληρώσεως του Νόμ. 248/1914 «περί οργανώσεως της Ζωοτεχνικής και Κτηνιατρικής Υπηρεσίας». 2.Την υπ’ αριθ. 458/1980 γνωμοδότησιν του Συμβουλίου της Επικρατείας, προτάσει του επί της Γεωργίας Υπουργού, αποφασίζομεν: Ορισμοί Άρθρ.1.-Δια την εφαρμογήν των διατάξεων του παρόντος οι ακόλουθοι όροι έχουν την έναντι εκάστου προσδιοριζομένην έννοιαν: α)Σφάγιον χοίρου: Το σώμα ενός σφαγίου χοίρου μετά την αφαίμαξιν, αποτρίχωσιν και εκσπλαχνισμόν, ολόκληρον ή διηρημένον εις ημιμόρια, άνευ γλώσσης, ονύχων και γεννητικών οργάνων. β)Θήλυ σφάγιον χοίρου ή συς: Σφάγιον οιουδήποτε βάρους, προερχόμενον εκ θήλεως χοίρου μετά τον πρώτον τοκετόν. γ)Σφάγιον κάπρου: Σφάγιον οιουδήποτε βάρους, προερχόμενον εξ άρρενος χοίρου, έχοντος χρησιμοποιηθή δι’ οχείαν. δ)Βάρος σφαγίου: Το βάρος σφαγίου χοίρου, ως ορίζεται ανωτέρω εις την περίπτωσιν α, ουχί θερμόν. ε)Αναλογία καθαρού κρέατος: Η σχέσις μεταξύ του βάρους των μυών του σφαγίου προς το βάρος του σφαγίου τούτου. Άρθρ.2.-Τα σφάγια χοίρου υπόκεινται εις ποιοτικήν κατάταξιν, πραγματοποιουμένην εις τα υπό του Υπουργού Γεωργίας καθοριζόμενα και τα υπό των Κτηνιατρικών Υπηρεσιών ελεγχόμενα σφαγεία. Εις την κατά τα ανωτέρω κατάταξιν υπόκεινται άπαντα τα σφάγια χοίρων βάρους 35 χιλιογράμμων και άνω, τύπου μαδητού και βάσει των κατωτέρω οριζομένων ποιοτικών κριτηρίων. Άρθρ.3.-Η ποιοτική κατάταξις των σφαγίων χοιρείου κρέατος επιτυγχάνεται: 1.Είτε δια του συνδυασμού: α)Της εκτιμήσεως του αποθηκευμένου λίπους, δια της μετρήσεως του πάχους του ραχιαίου τοιούτου συμφώνως προς τα περιγραφόμενα εις το άρθρ. 4 παρ. 1 του παρόντος, εν σχέσει με το βάρος του σφαγίου. β)Των υποκειμενικών κριτηρίων της μυϊκής αναπτύξεως των ουσιωδών τμημάτων του σφαγίου, ως μηρού, ράχεως, ωμοπλάτης και στήθους. 2.Είτε δια του υπολογισμού της αναλογίας καθαρού (άνευ   οστών  και  λίπους)  κρέατος,   δια (Αντί για τη σελ. 668,49) Σελ. 668,49(α) Τεύχος Η82-Σελ. 121 Επιθεώρηση σφαγίων 17.Θ.λ.24 της μετρήσεως του πάχους του πλευρικού λίπους, συμφώνως προς τα περιγραφόμενα εις το άρθρ. 4 παρ. 2 του παρόντος μεθ’ ετέρων αντικειμενικών μετρήσεων ή άνευ τούτων. Άρθρ.4.-Το πάχος του λίπους μετράται: 1.Είτε εις την τομήν διαχωρισμού του σφαγίου εις ημιμόρια, συμπεριλαμβανομένου και του δέρματος, εις το κέντρον της μυϊκής μάζης και εις το ύψος τόσον του ιερού οστού, όσον και της τελευταίας πλευράς. Κατά τας δύο ταύτας μετρήσεις λαμβάνεται υπ’ όψιν το ευρεθέν μεγαλύτερον πάχος. 2.Είτε εις την μέσην γραμμήν εγκαρσίας προς την σπονδυλικήν στήλην τομής, εις το ύψος της τελευταίας πλευράς δια μιας μεθόδου, ήτις επιτρέπει τον προσδιορισμόν του πάχους του ραχιαίου λίπους εν συσχετισμώ με την μέθοδον της παραγράφου 1 του παρόντος άρθρου. Άρθρ.5.-Βάσει των κατά τα εν άρθρ. 3 και 4 του παρόντος διενεργουμένων εκτιμήσεων και μετρήσεων, τα σφάγια χοιρείου κρέατος κατατάσσονται ποιοτικώς ως εις το συνημμένον εν παραρτήματι 1 πίνακα. Άρθρ.6.-1.Τα ποιοτικώς κατατασσόμενα σφάγια χοίρων σφραγίζονται δια σφραγίδος, ήτις χαρακτηρίζει την κατάταξίν των εις ποιοτικάς κατηγορίας. 2.Αι σφραγίδες ποιοτικής κατηγορίας είναι σχήματος τετραγώνου πλευράς 3 εκατοστών μετά πλαισίου, εντός του οποίου φέρουν τα γράμματα και τους λατινικούς αριθμούς ύψους 2 εκατοστομέτρων, ως ούτοι αναφέρονται εις την δευτέραν στήλην (υποκατηγορία) του πίνακος του συνημμένου παραρτήματος 1. 3.Η επίθεσις των σφαγίων δια χρησιμοποιήσεως μελάνης χρώματος ιώδους (ιώδους του μεθυλίου) ή οιασδήποτε ετέρας εγκεκριμένης γίνεται εις τους μηρούς και τας ωμοπλάτας των σφαγίων υπό των αρμοδίων δια την σφράγισιν οργάνων και υπ’ ευθύνη του κρεοσκόπου Κτηνιάτρου. Άρθρ.7.-Το βάρος δια τον χαρακτηρισμόν «χοιρίδιον γάλακτος» και «χοίρος», ως τούτο ορίζεται υπό τον τίτλον «Χοίροι» εις το άρθρ. 1 του από 1/27 Ιουν. 1955 Β.Δ/τος «περί αντικαταστάσεως του άρθρ. 6 του από 7.7.1952 Β.Δ/τος «περί τροποποιήσεως και συμπληρώσεως του από 30.11.1940 Β.Δ/τος «περί επιθεωρήσεως σφαγίων» και του από 30.7.1941 Δ/τος «περί Αστυκτηνιατρικών καθηκόντων και Κτηνιατρικών Υπηρεσιών του Υπουργείου Γεωργίας», τροποποιείται ως κάτωθι: «1.Χοιρίδιον γάλακτος: Μέχρι βάρους 20 χιλιογράμμων. 2.Χοίρος: Βάρος πέραν των 20 χιλιογράμμων», μη θιγομένων κατά τα λοιπά των διατάξεων του ως άνω Β.Δ/τος. Άρθρ.8.-Η ισχύς του παρόντος Δ/τος άρχεται μετά παρέλευσιν 3 μηνών από της δημοσιεύσεώς του δια της Εφημερίδος της Κυβερνήσεως. Σελ. 668,50(α) Τεύχος Η82-Σελ. 122 